  Виталий Пронин Выжы лэземезлэсь азьло писпу уг буды. Выжы лэзён но будон понна писпуэз нырысь мерттоно. Шундыез пилем уг ӵокса. Шундыез ӵокса ӵын. Дуннеын кык пол уд улы. Нош кык  улонлы люкам узырлык тонтэк но улоз.  Шудэд ке ӧвӧл, куро борды канжаськыса но, усёд. Шудэд ке ӧвӧл, пыд улад куро но уз шедьы.  Кайгу улыны дышетэ. Нош нылпиез дышетыны турттон кайгуозь но вуттэ. Адями излэсь чурытгес, сяськалэсь небытгес. Ӟеч ужлы - чурытоме, кинлы ке пыриськыкуз - небытоме.  Арскын кык гужем уг луы. Кин ке понна тол но гужем луэ: гур вылын шунтӥськыса пуке. Уж адямиез пыртӥз адӟе. Кинэ ке ӵукнаысен ӝытозь куссэ тӥятэ, кинэ ке ӝужыт креслое пуктэ.  Адями улытозяз визь люка. Кин ке - визез воштӥсь коньдон пуйы.   Кышнотэк пиосмурт йыроме. Уката ик кышноез кытчы ке палэнэ кемалыгес кошке ке.  Яратонэз уд кортна. Яратоно мурттэ - кортналод. Музъем вылэ пытьы мед кылёз. Сьӧдэз яке тӧдьыез?  Сурез ушъяса, вуэз уг тышкасько. Ву юэмысь, сурез тышкаськыло. Одӥг интыяз лӥял гинэ пуке. Адямиос пӧлын но лӥялъёс шедё.   Теги: веран улон  